CELEX: C2006/048/39
Language: et
Date: 2006-02-25 00:00:00
Title: Kohtuasi C-13/06: Euroopa Ühenduse Komisjoni  11. jaanuari 2006.  aasta hagi Kreeka Vabariigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/21
            
         Euroopa Ühenduse Komisjoni 11. jaanuari 2006. aasta hagi Kreeka Vabariigi vastu
   (Kohtuasi C-13/06)
   (2006/C 48/39)
   Kohtumenetluse keel: kreeka
   Euroopa Ühenduste Komisjon esitas 11. jaanuaril 2006 Euroopa Ühenduste Kohtule hagi Kreeka Vabariigi vastu. Hageja esindaja on Dimitris Triantafillou, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1.
            
            
               tunnistada, et kuna Kreeka Vabariik kehtestas käibemaksu autoabiteenustele, siis on Kreeka Vabariik rikkunud kuuenda direktiivi (1) artikli 13 osa B punktist a tulenevaid kohustusi;
            
         
               2.
            
            
               mõista kohtukulud välja Kreeka Vabariigilt.
            
         Õiguslikud alused ja peamised argumendid
   Komisjon väidab, et kuigi Kreeka organisatsioon ELPA (Elliniki Leskhi Aftokinitou kai Periigiseon; autoabiteenust osutav organisatsioon), mis pakub autoabiteenust, ei ole hõlmatud kindlustusdirektiividega, pakub ta kindlustusteenust kuuenda käibemaksu direktiivi artikli 13 osa B punkti a tähenduses.
   Komisjon tugineb nii direktiivi teistele keeleversioonidele kui ka:
   
               —
            
            
               käibemaksu neutraalsuse põhimõttele, mille kohaselt tuleb ühesuguseid tegevusi ühtmoodi maksustada sõltumata isikust, kes tegevust teostab;
            
         
               —
            
            
               asjaolule, et vastavalt kohtupraktikale hõlmab mõiste “kindlustus” (kohtuasi C-349/96 CPP) autoabiteenust;
            
         
               —
            
            
               maksustamisalaste sätete sõltumatus teistest ühenduse sätetest (kindlustusdirektiivid);
            
         
               —
            
            
               asjaolule, et kindlustusettevõtjate poolt pakutav autoabiteenus on hõlmatud kindlustusdirektiiviga 73/239 (muudetud direktiiviga 84/641).
            
         
      (1)  EÜT L 145, 13.6.1977, lk 1.